text: Udlignede i sidste minut
  12 april 2014 kl. 05.24
  Fortsat spænding i bunden af Superligaen, da Sønderjyske og FC Vestsjælland spillede 1-1.
  Længe så det ud at, at Sønderjyske skulle isoleres i bunden af Superligaen i fredagens aftenkamp i Haderslev.
  Men i kampens sidste minut hamrede Daniel Jensen bolden ind på et frispark til kampens resultat: 1-1.
  - Det er klart, at inden kampen gik i gang, havde vi ikke været tilfredse med uafgjort, sagde Daniel Jensen efter kampen ifølge Ritzau.
  - Men vi kan godt bruge uafgjort til noget, da vi holder de andre konkurrenter inden for rækkevidde.
  Og Niels Lodberg:
  - Enhver der ved lidt om fodbold, ved, at det er en sekspointskamp. Og at FC Vestsjælland er et af de hold, vi sammenligner os selv med. Så alt andet lige, ved man godt, at man ikke skal tabe kampen.
  